पाएं अपने शहर की ताज़ा ख़बरें और फ्री ई-पेपरडाउनलोड करें
दरिया किनारे अलग-अलग गांवों में भट्ठी लगा अवैध शराब तैयार करने वालों को पकड़ने के लिए एंटी स्मगलिंग सेल टीम ने रेड की, लेकिन पुलिस को देखकर शराब तस्कर भाग निकले। पुलिस ने मौके पर 42 हजार लीटर लाहन, 110 बोतल अवैध शराब, ड्रम बरामद किए हैं। टीम ने लाहन को मौके पर ही नष्ट कराया। पहले मामले में लाडोवाल पुलिस ने गांव भोलेवाल जदीद के नानक सिंह, दूसरे मामले में जसवीर सिंह, जालंधर के बिट्टू और तीसरे मामले में जालंधर के गेलू और बब्बू के खिलाफ एक्साइज एक्ट के तहत मामला दर्ज किया है।
पहले मामले में एएसआई गुरदीप सिंह ने बताया कि उन्हें सूचना मिली थी कि आरोपी नानक सिंह की ओर से गांव भोलेवाल जदीद में दरिया किनारे अवैध शराब तैयार कर रहा है। सूचना के आधार पर रेड करते 7 हजार लीटर लाहन बरामद की, जबकि आरोपी मौके से फरार हो दया। वहीं, दूसरे मामले में पुलिस को सूचना मिली कि आरोपी जसवीर, बिट्टू गांव खेहरा बेट में देसी शराब तैयार कर रहे है। पुलिस ने रेड कर 60 बोतलें अवैध शराब की बरामद की। वहीं, तीसरे मामले में टीम ने न्यू रजापुर गांव में रेड करके 500 हजार लीटर लाहन, 50 बोतल शराब व ड्रम बरामद किए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn